钦定古今图书集成/理学汇编/学行典/第200卷 > 郦民法
## 钦定古今图书集成/理学汇编/学行典/第200卷 > 郦民法

按《诸暨县志》：“郦民法，字声我，性纯孝，仪度恢弘。万历
闲，父元亮上京应选，卒于途。民法时年甫十三，忽梦
父语曰：‘我于某日卒。即号泣别母，赴京觅信，果如梦
言，遂奔丧归。里人谓其年尚幼，有啮指心痛，得曾参
氏之孝焉。后历仕著绩，及解绶归，事母竭诚，依依膝
下十数载，居丧尽礼，遐迩咸推重云’。”